עדים במדים
בית עלמין, מסלול גבורה ומרי,; עיירה נבלעת בבורות הירי,; יער עבות, עצים דוממים; המה - הם העדים האילמים; דרגשים מעץ ואלפי נעליים,; הר אפר ענק שזועק לשמיים; תא גזים, משרפה, טלית מחוררת; ושער מאיים: העבודה משחררת...; נחל דמי אחינו כמים נשפך; מסביב הס, ירוק, יפה כל כך; בלי שם, רק מספר על היד כדי לזכור; שישה מליון - אובדן אין ספור; ואנחנו חושפים פנים ושמות,; השפה רועדת, העיניים דומעות; ויוצאים מחוזקים ובלב נחמה; אנחנו העדים, התקומה, הנקמה!; ישראל וחנה, אשר ורות; בזכות שכמותם זכינו לחירות.; נמשיך לספר סיפורו של כל עד; ונבטיח, כי נרו לא יכבה לעולם ועד.; אנחנו נושאי הלפידים -; עדים במדים; התקוממות ומרד, פיצוץ ובריחה; ושורת ילדים מובלת בביטחה.; צורר שלא ידע מהו כבוד האדם,; יהודים מושפלים, שלא אבדה רוחם.; המה לימדונו דבקות ומסירות; ערכי החינוך, האחווה והרעות; שימעו נא היטב, נושאי הטלאי; קול שירה ברמה: עם ישראל חי!; ישראל וחנה, אשר ורות...; 